পরবর্তীতে বিদ্যালয় সভাপতি তাঁর হাতে থাকা প্লাষ্টিকের পাইপ দিয়ে শ্রেণী কক্ষে অবস্থানরত ১০ নম্বরের বেশি নম্বর প্রাপ্ত শিক্ষার্থীদেরও মারপিট শুরু করেন। এ সময় দশম শ্রেণীর মানবিক বিভাগের মেধাবী ছাত্রী শারমিন ইমুকেও শরীরের বিভিন্ন জায়গায় এলোপাতাড়ি মারপিট করা হয়। এতে ওই ছাত্রী ঘাড়ে প্রচন্ড আঘাত পায়। রাতেই বাড়িতে ফিরে ওই ছাত্রী মারপিটের বিষয়টি তার মা-বাবাকে জানায়। কিন্তু তারা বিষয়টিকে তেমনভাবে গুরুত্ব দেননি। পরদিন সকালে ওই ছাত্রীর ঘাড়ে তীব্র ব্যাথা অনুভব হতে থাকে। সে তাঁর ঘাড় স্বাভাবিকভাবে কোন রকম নড়াচড়াও করতে পারছিল না।